EkBass/fiwiki-20250220-pages-articles huggingface dataset:
Shershaah

Shershaah (, ) on vuonna 2021 ensi-iltansa saanut intialainen hindinkielinen elämäkerrallinen sotaelokuva, joka perustuu Kargilin sodassa kaatuneen kapteeni Vikram Batran elämään. Elokuvan on ohjannut Vishnuvardhan ja kirjoittanut Sandeep Shrivastava. Sidharth Malhotra näyttelee kaksoisroolia Vikram Batrana ja hänen kaksoisveljenään Vishalina, ja Kiara Advani näyttelee hänen tyttöystäväänsä Dimple Cheemaa. COVID-19-pandemian vuoksi elokuva sai ensi-iltansa Amazon Prime Video -suoratoistopalvelussa 12. elokuuta 2021, ja siitä tuli palvelun katsotuin intialainen elokuva Intiassa. == Näyttelijät == == Soundtrack == == Lähteet == == Aiheesta muualla == * Luokka:Vuoden 2021 intialaiset elokuvat Luokka:Intialaiset elämäkertaelokuvat Luokka:Intialaiset sotaelokuvat Luokka:Intialaiset toimintaelokuvat Luokka:Intialaiset draamaelokuvat Luokka:Hindinkieliset elokuvat
Holcim Group

Holcim Group on sveitsiläinen yritys, joka valmistaa ja myy sementtiä, kiviainesta, betonia jne. yli 90 maassa ympäri maailmaa. 10. heinäkuuta 2015 Lafarge ja Holcim yhdistettiin Lafarge Holcimiksi. Vuonna 2021 yrityksen nimi muutettiin takaisin Holcimiksi. Yrityksemme olleet johtava sementin tuotanto Australiassa, Azerbaidžanissa, Intiassa, Slovakiassa, Sveitsissä ja Latinalaisessa Amerikassa. Venäjän hyökkäys Ukrainaan 2022–Liike myytiin kokonaan. == Katso myös == * Luettelo Sveitsin pörssissä noteeratuista yhtiöistä ==Lähteet== == Aiheesta muualla == Luokka:Sveitsiläiset pörssiyhtiöt Luokka:Sveitsiläiset teollisuusyritykset Luokka:SMI-indeksi Luokka:SLI-indeksi
Mykola Šlemkevytš

Mykola Šlemkevytš, (salanimet: M. Ivaneiko, S. Vilšyna, R. Sribnyi), (27. tammikuuta 1894 Pyliava, Butšatšin piirikunta, Galitsia – 14. helmikuuta 1966 Passaic, New Jersey, Yhdysvallat) oli ukrainalainen filosofi ja poliittinen hahmo. Šlemkevytš oli Ševtšenkon tieteellisen seuran ja Ukrainan taide- ja tiedeakatemian täysjäsen vuodesta 1941. Opinnot Wienin yliopistossa keskeytyivät ensimmäiseen maailmansotaan. Vuonna 1915 Venäjän miehitysviranomaiset karkottivat hänet Galitsiasta Siperiaan. Palattuaan hän seurasi Kiovassa Robitnytša hazeta -lehden (1917–1919) toimitussihteerinä Ukrainan itsenäisyyden uutta syntymistä ja häviötä. Valmistuttuaan Wienin yliopistosta (filosofian tohtori, 1926) hän osallistui Literaturno-naukovyi vistnyk -julkaisun tekemiseen. Opiskeltuaan Sorbonnessa (1928–1929) hän palasi Lviviin, oli Kansallisen yhtenäisyyden rintaman ideologi ja toimitti sen Peremoha-lehteä (1933–1939) ja Ukrajinski vistyä (1935–1939). Toisen maailmansodan aikana hän johti Ukrajinske Vydavnytstvon (Krakova) julkaisuosastoa Krakovassa ja Lvivissä (1941–1944). Toisen maailmansodan päätyttyä Šlemkevytš asui pakolaisena Wienissä ja sitten Münchenissä. Hän oli Ukrainan kansallisen valtioliiton perustajajäsen, sen toimeenpanevan neuvoston varapuheenjohtaja, Ukrainan kansallisneuvoston perustajajäsen ja MUR:n jäsen. Muutettuaan vuonna 1949 New Jerseyyn hän perusti Ukrainan kansallisdemokraattien liiton (1950), perusti Lysty do pryjatelivin (1953–1966) ja oli sen päätoimittaja ja perusti Kljutši-kustantamon (1956) ja Ukrainan tutkimus- ja tiedotusinstituutin (1961). Hän julkaisi artikkeleita Galitsian ja emigranttien lehdistössä ja kirjoitti ukrainalaista kulttuuria ja poliittista ajattelua käsitteleviä kirjoja, muun muassa teokset Ukrajinska synteza tšy ukrajinska hromadjanska vijna (1946, 'Ukrainan synteesi tai Ukrainan sisällissota'), Zahublena ukrajinska ljudyna (1954) ja Halytšanstvo (1956). Filosofian alan pääteoksessaan Filosofija (934; 2. painos nimellä: Sutnist filosofiji (1981, 'Filosofian ydin'), joka on tarkistettu käännös hänen Wienin yliopistoon tekemästään tohtorinväitöskirjasta, hän arvostelee absolutistisia, relativistisia ja klassisia filosofian määritelmiä ja esittää historiallisten todisteiden perusteella, että filosofialla on kolme tehtävää: kritisoida olemassa olevaa henkistä kulttuuria (tiede, taide ja uskonto), esittää ongelmat sillä tavoin, että niitä voidaan käsitellä tieteellisesti, ja yhdistää henkisen kulttuurin eri osa-alueet yhtenäiseksi maailmankuvaksi. ==Lähteet== ==Aiheesta muualla== Luokka:Ukrainalaiset filosofit Luokka:Vuonna 1894 syntyneet Luokka:Vuonna 1966 kuolleet
Rasiakilpikonnat

Rasiakilpikonnat (Cuora) on Geoemydidae-heimoon kuuluva kilpikonnasuku. Rasiakilpikonnalajit ovat melko pienikokoisia kilpikonnia, jotka elävät Aasiassa kuivalla maalla tai rannoilla. Niitä on pyydystetty lemmikkieläimiksi ja aasialaisen lääketieteen käyttöön. Kansainvälinen luonnonsuojeluliitto IUCN on luokitellut monet sukuun kuuluvat lajit äärimmäisen uhanalaisiksi ja viisi lajia on maailman 25 uhanalaisimman kilpikonnalajin joukossa. Tähän sukuun kuuluvia kilpikonnia myydään paljon laittomasti Vietnamissa ja Kiinassa, mikä lisää suojelutoimien tarvetta. == Lajeja == Sukuun kuuluu noin 17 lajia. Lisäksi on luonnossa syntyneitä risteymiä. Monet lajeista on löydetty vasta 1980-luvulla tai sen jälkeen. * Cuora amboinensis (Daudin, 1801) * Cuora aurocapitata Luo & Zong, 1988 * Cuora bourreti Obst & Reimann, 1994 * Cuora couro (Leschenault de la Tour in Schweigger, 1812) * Cuora cyclornata Blanck, McCord & Le Minh, 2006 * Cuora flavomarginata (Gray, 1863) * Cuora galbinifrons Bourret, 1939 * Cuora lineata (McCord & Philippen, 1998) * Cuora mccordi Ernst, 1988 * Cuora mouhotii (Gray, 1862) * Cuora pani Song, 1984 * Cuora philippinensis (Blanck et al. 2023) * Cuora picturata Lehr, Fritz & Obst, 1998 * Cuora praschagi (Blanck et al. 2023) * Cuora trifasciata (Bell, 1825) * Cuora yunnanensis (Boullenger, 1906) * Cuora zhoui Zhao,Zhou & Ye 1990 == Lähteet == Luokka:Kilpikonnat
132 (luku)

132 (satakolmekymmentäkaksi) on luonnollinen luku, jota edeltää luku 131 ja seuraa luku 133. == Matematiikassa == * 132 on yhdistetty luku. * 132 on runsas luku. * 132 on puolitäydellinen luku. * 132 on Harshad-luku kymmenjärjestelmässä. * 132 on Harshad-luku binäärijärjestelmässä. * 132 on Harshad-luku kolmijärjestelmässä (112203). * 132 on Harshad-luku nelijärjestelmässä (20104). * 132 on Harshad-luku viisijärjestelmässä (10125). * 132 on Harshad-luku oktaalijärjestelmässä. * 132 on Harshad-luku heksadesimaalijärjestelmässä. * 132 kuuluu Catalanin lukuihin. * 132 kuuluu Zumkellerin lukuihin. * 132 kuuluu Zuckermanin lukuihin, koska se on jaollinen numeroidensa tulolla. * 132 kuuluu Lynchin–Bellin lukuihin, koska siinä ei ole samaa numeroa kahdesti eikä nollaa ja se on jaollinen kullakin numerollaan. * 132 kuuluu ”käytännöllisiin lukuihin” (), koska jokainen positiivinen kokonaisluku luvun 132 tekijöiden summaan (336) saakka voidaan muodostaa luvun 132 eri tekijöiden summana. * 132 on ”komea luku” (), koska se voidaan muodostaa numeroidensa positiivisten potenssien summana: 132 = 1^1 + 3^1 + 2^7. * 132 on kahden peräkkäisen luonnollisen luvun tulo: 11 \cdot 12. * 132 ensimmäisen alkuluvun summa on alkuluku. * 132 on kuuden peräkkäisen alkuluvun summa: 13+17+19+23+29+31. (alkuluvut) * 132 on jaollinen tekijöidensä määrällä (12:lla). * 132 on 11 ensimmäisen yhdistetyn luvun summa. * 132 on suurin luku, joka voidaan muodostaa eri positiivisten neliölukujen summana tasan yhdellä tavalla: 1^2+3^2+4^2+5^2+9^2. * 132132 auki kirjoitettuna sisältää kaikki kymmenen numeroa peräkkäin ilman toistoja: …8293504617… == Luonnontieteissä == * Ksenon-132 on ksenonin vakaa ja luonnossa yleisin isotooppi. * Barium-132 on bariumin vakaa isotooppi. * 132 Aethra on asteroidi. == Muissa yhteyksissä == * Seututie 132 kulkee Vantaan ja Lopen välillä. * Fiat 132 on henkilöauto. == Lähteet == Luokka:Luonnolliset luvut
Harakkatangara

Harakkatangara (Cissopis leverianus) on tangaroihin kuuluva lintulaji. Lajia tavataan Etelä-Amerikassa. == Koko ja ulkonäkö == Harakkatangara on heimonsa lajiksi kookas, ja kasvaa 25–29 cm pitkäksi. Lajin pyrstö on yhtä pitkä kuin ruumis. Sukupuolet muistuttavat toisiaan ulkonäöltään. Harakkatangara on mustan- ja valkoisenkirjava. Linnun pää ja rinta ovat sinimustat ja selkä valkoinen. Levinneisyysalueen kaakkoisosan alalaji on kookkaampi ja sen selässä on myös mustaa. Harakkatangaran siivet ovat mustat ja mustassa pyrstössä on valkoisia laikkuja. Lajin vatsa on valkoinen. == Levinneisyys ja elintavat == Harakkatangaran levinnesyysalue on kaksiosainen. Sitä tavataan Ranskan Guayanasta Kolumbian kautta Bolivian ja Brasilian keskiosiin sekä Brasilian eteläosasta Paraguayihin ja Argentiinan pohjoisosiin. Lajin elinympäristöä ovat hyvin monentyyppiset metsät ja niiden aukiot ja reunamaat. Lintu liikkuu pareittain tai suurimmillaan noin kymmenen yksilön ryhminä. Harakkatangaran ravintoa ovat hedelmien ja siementen lisäksi hyönteiset. Se rakentaa pesän puuhun, ja naaras munii kahdesta viiteen munaa. == Lähteet == Luokka:Tangarat
Pyhän Nikolain kirkko

Pyhän Nikolain kirkko on useiden eri maissa olevien kirkkojen nimi: * Pyhän Nikolain kirkko, Ukrainan Butšatšissa * Pyhän Nikolain kirkko, Viron Kuressaaressa * Pyhän Nikolain kirkko, Tanskan Vejlessä * Pyhän Nikolain kirkko, Bulgarian Sofiassa * Pyhän Nikolain kirkko, Ruotsin Sölvesborgissa * Pyhän Nikolain kirkko, Saksan Kielissä * Suurkirkko eli Pyhän Nikolain kirkko Ruotsissa Tukholmassa Luokka:Kirkot suojeluspyhimyksen mukaan
Kiinan tekoälyteollisuus

Kiinan tekoälyteollisuus on nopeasti kasvava ala. Sen arvo oli 150 miljardia yuania vuonna 2021 ja sen odotetaan kasvavan 400 miljardiin yuaniin vuoteen 2025 mennessä. Vuonna 2017 kaksi kolmasosaa maailman tekoälyinvestoinneista meni Kiinaan, jonka tekoälyteollisuus kasvoi 67 prosenttia.https://english.cw.com.tw/article/article.action?id=2122 Kiinan tavoitteena on kasvattaa alan arvo biljoonaan yuaniin vuoteen 2030 mennessä. 7\. lokakuuta 2022 Yhdysvallat asetti pakotteita estääkseen Kiinaa saamasta tekoälylaskentaan sopivia siruja. == Lähteet == Luokka:Tekoäly Tekoälyteollisuus
Hallusinointi (tekoäly)

Hallusinointi tarkoittaa tekoälyn tuottamaa vastausta, jossa on virheellistä tai harhaanjohtavaa tietoa. Joidenkin tutkijoiden mielestä termin hallusinointi käyttö on tietokoneiden liiallista inhimillistämistä. Tekoälyn hallusinointia ilmiönä ei vielä ymmärretä täysin. == Lähteet == Luokka:Tekoäly
Heinolan uimahalli

Heinolan uimahalli on Heinolassa osoitteessa Urheilukatu 3 sijaitseva uimahalli. Uimahallissa on kuusiratainen iso allas, lasten allas, terapia- allas ja poreallas. Lisäksi rakennuksesta löytyy tilaussauna, kabinetti, kahvio, kuntosali ja peilisali. == Lähteet == Luokka:Heinolan rakennukset ja rakennelmat Luokka:Suomen uimahallit Luokka:Heinolan urheilu
Haplochromis latifasciatus

Haplochromis latifasciatus on kirjoahventen (Cichlidae) heimoon kuuluva harvinainen kalalaji. Lajia on havaittu Viktoriajärven vesistöön kuuluvissa Kyoga- ja Nawampasa-järvissä Ugandassa. Kansainvälinen luonnonsuojeluliitto IUCN luokittelee lajin äärimmäisen uhanalaiseksi. Haplochromis latifasciatus voi kasvaa 12,5 cm pitkäksi. Molemmilla sukupuolilla on selkeät tummat seepramaiset pystyraidat vaalealla pohjalla. Koiraalla on lisäksi vaaleilla alueilla kirkkaita punaisen ja keltaisen sävyjä, ja turkoosinsävyiset evät. Haplochromis latifasciatus -kirjoahvenia kasvatetaan myös akvaarioissa, missä ne on saatu lisääntymään melko helposti. == Lähteet == Luokka:Kirjoahvenet Luokka:Uhanalaiset kalat
Tiistilän koulu

Tiistilän koulu on Espoossa sijaitseva noin 550 oppilaan yhtenäiskoulu 1–9 vuosiluokille. Koulu siirtyi tammikuussa 2022 väestötiloihin vanhan rakennuksen purkamista varten. Koulun uudisrakennus valmistuu vuonna 2024 ja se tulee olemaan yksi Suomen suurimpia puukouluja. Koulu on Urhea-verkoston uusi urheiluun painottuva yläkoulu ja ensimmäinen urheiluluokka aloittaa koulussa lukuvuonna 2024–2025. == Lähteet == Luokka:Espoon peruskoulut
Espoon steinerkoulu

Espoon steinerkoulu on Espoossa sijaitseva vuonna 1992 perustettu koulu, joka kuuluu kansainväliseen Waldorf-koululiikkeeseen. Koulu jakaantuu perusopetukseen (luokat 1–9) ja lukioon (luokat 10–13). Koulussa on noin 330 oppilasta ja 35 opettajaa. Koulun rehtori on Filip Häyrynen. == Lähteet == Luokka:Steinerkoulut Luokka:Espoon peruskoulut Luokka:Espoon lukiot
Askolan lukio

Askolan lukio on Askolan Monninkylässä sijaitseva lukio, joka sijaitsee noin 17 kilometriä Porvoosta luoteeseen. Lukion rehtorina toimii Jaana Sunnvik elokuusta 2023 alkaen. Lukio on käynyt vuonna 2023 keskusteluja Careerian omistamista tiloista, joita se aikoo ostaa itselleen. == Lähteet == Luokka:Askola Luokka:Suomen lukiot
Animal Diversity Web

Animal Diversity Web on Yhdysvalloissa sijaitsevan Michiganin yliopiston julkaisema tietokanta, jossa on tietoja eläimiin liittyvästä paleontologiasta, taksonomiasta, levinneisyydestä ja suojelutoimenpiteisiin kuuluvasta biologiasta. Biologian opiskelijat voivat hyödyntää tietokantaa opiskeluihinsa etsimällä sieltä vastauksia erilaisiin kysymyksiin. Tietokannassa on tietoa tuhansista eläinlajeista. Sivustolla on myös valokuvia ja videoita. Lisäksi sivustolla on virtuaalimuseo, jossa on valokuvia esimerkiksi tieteellisistä näytteistä ja tietoa erityisesti nisäkkäistä. == Lähteet == Luokka:Biologiset tietokannat
Kulttuuriomaisuus

Kulttuuriomaisuus on omaisuutta, jolla on huomattava merkitys kansojen kulttuuriperinnölle. Kulttuuriomaisuus voi olla irtainta tai kiinteätä omaisuutta. Siihen kuuluvat esimerkiksi arvokkaat taide- ja esinekokoelmat, valokuvat, kirjat ja muut painetut aineistot, äänitteet, elokuvat, arkistokokonaisuudet, rakennukset ja niiden kiinteät sisustukset, rakennetut alueet sekä muinaisjäännökset. Kulttuuriomaisuuteen kuuluvat myös rakennukset, joiden pääasiallisena tarkoituksena on irtaimen kulttuuriomaisuuden säilyttäminen tai näytteilläpitäminen. Kulttuuriomaisuutta ovat lisäksi niin sanotut muistomerkkikeskukset, jotka sisältävät huomattavan määrän kulttuuriomaisuutta. == Yhdistyneiden kansakuntien kulttuuriomaisuussopimuksia == * Yleissopimus kulttuuriomaisuuden luvattoman tuonnin, viennin ja omistusoikeuden siirron kieltämiseksi ja ehkäisemiseksi * Yleissopimus kulttuuriomaisuuden suojelemiseksi aseellisen selkkauksen sattuessa == Lähteet == Luokka:Kulttuuriperintö
Allan Kustaa Saarela

Allan Kustaa Saarela (5. joulukuuta 1888 Tampere – 23. heinäkuuta 1979) oli suomalainen kirkkoherra.Saarela, Allan Kustaa. Suomen papisto 1800–1920 -verkkojulkaisu. Helsinki: Suomalaisen Kirjallisuuden Seura, 2017 (viitattu 2.12.2023) Henkilötietoja. 50 vuotta, Aamulehti, 05.12.1938, nro 329, s. 3, Kansalliskirjaston digitaaliset aineistot Saarelan vanhemmat olivat työnjohtaja Kustaa Saarela (Siren) ja Anna Gustava Wellroos. Hän pääsi ylioppilaaksi Tampereen reaalilyseosta 1908 ja suoritti pro munere-tutkinnon 1916. Saarela vihittiin papiksi 1912. Saarela oli Sortavalassa kirkkoherran apulaisena, papiston apulaisena ja kappalaisen viran armovuodensaarnaajana 1915–1916 sekä vt. kirkkoherrana ja kirkkoherran viran armovuodensaarnaajana 1916–1917. Hän oli Impilahden kappalaisena 1917–1921, vt. kirkkoherrana 1918 sekä vt. kirkkoherrana ja kirkkoherran viran virkavuodensaarnaajana 1920. Tämä jälkeen hän oli Kontiolahdella pitäjänapulaisena 1921–1929 ja kirkkoherrana 1929–1941. Hän oli lisäksi Joensuun rajavartioston pastorina 1926–1940, Kontiolahden keuhkotautiparantolan pastorina 1930-1940 ja sotasairaalan pastorina 1939–1940. Viimeksi Saarela oli Teiskon kirkkoherrana 1941–1958 ja jäi sitten eläkkeelle. Saarela sai rovastin arvon 1943. Saarela oli Impilahden köyhäinhoitolautakunnan esimiehenä, kansakoulun johtokunnan jäsenenä sekä Kontiolahden ja Teiskon Mannerheimin Lastensuojeluliiton paikallisosastojen puheenjohtajana 1938–1957. Hän julkaisi uskonnollisia kirjoitelmia sekä 'Sortavalan maa- ja kaupunkiseurakunnan historiateoksen. Saarela oli naimisissa vuodesta 1916 Enni Elina Sahlmanin (s. 1895) kanssa. == Julkaisuja == Nimellä A. K. Saarela: * Sortavalan kouluolojen historiaa 1. Kouluolot Sortavalassa Vanhan Suomen yhdistämiseen asti vuoteen 1812 ; julkaistu Sortavalan seudun opettajayhdistyksen toimesta. Sortavala 1915 * Sortavalan maa- ja kaupunkiseurakunnan historia: pitäjänkertomus. Sortavalan maaseurakunnan kirkkoherranvirasto, Sortavala 1932 * Teiskon seurakunnan vaiheita. Teiskon seurakunta, Tampere 1960 == Lähteet == Luokka: Suomen evankelis-luterilaisen kirkon papit Luokka: Suomalaiset tietokirjailijat Luokka: Vuonna 1888 syntyneet Luokka: Vuonna 1979 kuolleet
Teknologian Kim Chaek -yliopisto

Teknologian Kim Chaek -yliopisto () on Daedongjoen rannalla Pohjois-Korean pääkaupungissa Pjongjangissa toimiva teknologinen yliopisto.Kim Chaek University of Technology in North Korea Universities around the World, viitattu 2.12.2023History Kim Chaek University of Technology, viitattu 2.12.2023 Teknologian Kim Chaek -yliopisto perustettiin Kim Il-sungin aloitteesta 27. syyskuuta 1948 alun perin nimellä Pjongjangin teknologian korkeakoulu. Tiedekuntia oli varhaisissa vaiheissa yhdeksän, opettajia yli 80 ja opiskelijoita noin 1 500. Kim Il-sung nimesi oppilaitoksen uudelleen merkittävän liittolaisensa, komentaja Kim Chaekin mukaan tämän kuoltua vuonna 1951.Kim, Chaek Wilson Center Digital Archive, viitattu 2.12.2023 Samalla Kim Il-sung perusti Kim Chaekin mukaan nimetyn stipendin. Toukokuussa 1988 korkeakoulu sai virallisesti yliopiston aseman. EduRankin kansainvälisessä yliopistojen vertailussa Teknologian Kim Chaek -yliopisto on sijoittunut toiseksi kolmesta vertaillusta Pohjois-Korean yliopistosta. Maailman mittakaavassa se pääsi samassa vertailussa sijalle 7 690 kaikkiaan 14 131:sta vertaillusta oppilaitoksesta. == Lähteet == Luokka:Pjongjang Luokka:Korkeakoulut
Sebastian Brander

Ernst Fredrik Sebastian Brander (21. kesäkuuta 1862 Kalajoki – 4. joulukuuta 1938) oli suomalainen everstiluutnantti, toimittaja ja sotahistoriasta ja politiikasta kirjoittanut kirjailija.Kuolinilmoitus, Hufvudstadsbladet, 5.12.1938, nro 329, s. 2, Kansalliskirjaston digitaaliset aineistotDödsfall, Hufvudstadsbladet, 5.12.1938, nro 329, s. 5, Kansalliskirjaston digitaaliset aineistotKuolleita, Helsingin Sanomat, 6.12.1938, nro 330, s. 10, Kansalliskirjaston digitaaliset aineistotSjuttio år, Tammerfors Aftonblad, 22.8.1932, nro 116, s. 3, Kansalliskirjaston digitaaliset aineistot70 vuotiaita, Uusi Suomi, 21.6.1932, nro 166, s. 2, Kansalliskirjaston digitaaliset aineistot Brander suoritti Haminan kadettikoulun kurssin ja tuli 1882 vänrikiksi henkivartiojääkärirykmenttiin Pietariin. Vuonna 1884 hänet komennettiin luutnanttina Hämeenlinnan suomalaiseen tarkk’ampujapataljoonaan. Pietarissa Nikolajevin yleisesikunta-akatemiassa suoritettujen opintojen jälkeen hänet ylennettiin kapteeniksi 1892. Hän erosi armeijan palveluksesta everstiluutnanttina vuonna 1899 ja ryhtyi sitten maanviljelijäksi.Henkilö- ja perheuutisia. 60 vuotta, Uusi Suomi, 21.6.1922, nro 140, s. 9, Kansalliskirjaston digitaaliset aineistot Brander omistautui tämän jälkeen sotahistoriallisia ja poliittisia aiheita käsittelevlle kirjoitustyölle. Hän oli 1899–1903 Hufvudstadsbladet-lehden toimituksen jäsenenä ja kirjoitti lehteen ajankohtaisista poliittisista kysymyksistä. Brander oli 1900-luvun alussa myös Kagaalin jäsen. Hän julkaisi poliittisia kirjoitelmia ja toimitti ulkomaisille lehdille tietoja Suomen oloista. Teoksissaan Brander käsitteli sotilaallisia kysymyksiä sekä myös Suomen ja Venäjän välisiä valtio- oikeudellisia kysymyksiä. Näissä asioissa hän oli yhteistyössä muun muassa Leo Mechelinin kanssa. Vuoden 1905 suurlakon aikana hän kannatti kaksikamarijärjestelmään siirtymistä, ja vuonna 1918 hän kiinnitti yhtenä ensimmäisenä kommentaattorina huomiota Ahvenanmaan strategiseen merkitykseen Suomelle. Sebastian Brander kuoli 76-vuotiaana joulukuussa 1938. Hänet on haudattu Hietaniemen hautausmaalle.Hautahaku : Brander Ernst Fredrik Sebastian == Lähteet == Luokka:Suomalaiset everstit Luokka:Suomalaiset toimittajat Luokka:Vuonna 1862 syntyneet Luokka:Vuonna 1938 kuolleet
133 (luku)

133 (satakolmekymmentäkolme) on luonnollinen luku, jota edeltää luku 132 ja seuraa luku 134. == Matematiikassa == * 133 on puolialkuluku ja siten myös yhdistetty luku. * 133 on vajaa luku. * 133 on kahdeksankulmioluku. * 133 on onnellinen luku. * 133 on onnekas luku. * 133 on palindromi 11-järjestelmässä (11111). * 133 on Harshad-luku kymmenjärjestelmässä, oktaalijärjestelmässä ja kolmijärjestelmässä (112213). * 133 kuuluu Moranin lukuihin, erääseen Harshad- lukujen alijoukkoon, koska 133 on numeroidensa summa (7) kerrottuna alkuluvulla (19). * 133 on Duffyn luku. * 133 voidaan muodostaa kahden eri positiivisen kuutioluvun summana: 5^3+2^3. (kertoo, ettei tapoja ole enempää) == Luonnontieteissä == * Cesium-133 on cesiumin vakaa ja luonnossa yleisin isotooppi.Isotope data for cesium-133 in the Periodic Table (arkistoitu) * 133 Cyrene on pikkuplaneetta. == Muissa yhteyksissä == * Seututie 133 kulkee Karkkilan ja Vihdin välillä. * AMD Am5x86 -suorittimen kellotaajuus on 133 megahertsiä. * Intel Pentium -suorittimesta oli saatavilla 133 megahertsin malli. * STS-133 oli Nasan kolmanneksi viimeinen avaruussukkulalento ja Discovery-sukkulan viimeinen lento. * Kosmos 133 oli neuvostoliittolainen avaruuslento. == Lähteet == Luokka:Luonnolliset luvut
Maurice Emmanuel

thumb|Maurice Emmanuel vuonna 1930 Maurice Emmanuel (1862–1938) oli ranskalainen säveltäjä, musiikkitieteilijä ja taidehistorioitsija.James Bennett II, 12 'Impressionist' Composers Not Named Debussy or Ravel WQXR 17.5.2017, viitattu 3.12.2023Maurice Emmanuel: Chamber Music and Songs Toccata Classics, viitattu 3.12.2023 Emmanuel opiskeli Pariisin konservatoriossa Léo Delibes'n johdolla. Hän sai opetusta myös suuressa määrässä oppiaineita Pariisin yliopistossa ja École du Louvressa.Maurice Emmanuel (1862-1938) Naxos, viitattu 3.12.2023 Delibes ei hyväksynyt Emmanuelin varhaista sonaattia sellolle ja pianolleMaurice Emmanuel Songs, Albums, Reviews, Bio & More AllMusic, viitattu 3.12.2023, minkä seurauksena Emmanuel päätti hakea opetusta myös Ernest Guiraud'lta. Emmanuel erikoistui tutkijana Antiikin Kreikan tanssin tutkimukseen ja sai lopulta nimityksen Pariisin konservatorioon musiikin historiaa opettamaan. Tässä asemassa hän toimi 25 vuoden ajan. Emmanuelin kiinnostus vanhaa musiikkia kohtaan ilmenee hänen modaalisessa sävelkielessään. Emmanuel sai vaikutteita César Franckilta, Claude Debussylta, Maurice Ravelilta ja Gabriel Faurélta, mutta oli kiinnostunut myös muun muassa kansanmusiikista. Tämä kiinnostus ilmenee muun muassa kansanlauluihin perustuvassa teoksessa Trente Chansons bourguignonnes du pays de Beaune. Aiskhyloksen teosten pohjalta Emmanuel sävelsi oopperat Prométhée enchaîné ja Salamine. Hänen tuotantoonsa kuuluu myös muun muassa kamarimusiikkia (kuten jousikvartetto ja Trio huilulle, klarinetille ja pianolle), kaksi sinfoniaa ja kuusi sonatiinia pianolle. Näistä sonatiineista pianolle neljäs perustuu intialaisiin moodeihin. Emmanuel vaikutti myöhemmin Olivier Messiaenin musiikin tyyliin. == Lähteet == == Aiheesta muualla == * IMSLP: Maurice Emmanuel: nuotteja Luokka:Ranskalaiset säveltäjät Luokka:Ranskalaiset taidehistorioitsijat Luokka:Ranskalaiset musiikkitieteilijät Luokka:Ranskalaiset oopperasäveltäjät Luokka:Vuonna 1862 syntyneet Luokka:Vuonna 1938 kuolleet
Esko Eela

Esko Matti Eela (s. 4. kesäkuuta 1936 Säkylä) on suomalainen eläköitynyt yrittäjä ja yritysjohtaja, joka on saanut teollisuusneuvoksen arvonimen. Viitattu 3.12.2023. Eelan vanhemmat olivat maanviljelijä, kotiseutuneuvos Ahti Osvald Eela ja Elli Eela. Hänen puolisonsa vuodesta 1958 on opettaja Elvi Eela. Esko Eela kävi keskikoulun Oripään yhteiskoulussa 1953 ja valmistui merkonomiksi Porin kauppaopistosta 1963. Hän oli harjoittelija Pyhäjoen sahalla 1954, työnjohtaja Pieksämäen sahalla 1955, kenttämiesharjoittelija Keskinäisessä Vakuutusyhtiö Sammossa ja Vakuutus Oy Pohjolassa 1957–1959, apupoika, betonimestari ja työnjohtaja puolustusministeriön Säkylän rakennustyömaalla 1959–1961, Vakuutus Oy Pohjolan palveluksessa Raumalla, konttorinhoitaja Loimaalla ja Forssassa 1963–1964 ja Lännen Sokeri Oy:n laskentapäällikkö ja toimisto- ja hankintapäällikkö Säkylässä 1965–1973. SOK:n pakaste- ja säilyketehtaan tuotantopäällikkö ja tehtaanjohtaja Turussa Eela oli 1973–1984, Kalayhtymä Oy:n, vuodesta 1987 Valionova Oy, isännöitsijä ja tehtaanjohtaja 1984–1990 sekä Tresko Food Oy:n pääosakas ja toimitusjohtaja 1990–1996. Eela oli myös Pakkasvakka Oy:n perustajaosakas 1971–1985 ja toimi Oy Polarmade Ab:n, vuodesta 1994 Tresko Fish Oy, toimitusjohtajana. Hän oli Säkylän kunnanvaltuuston toinen varapuheenjohtaja 1977–1985 ja puheenjohtaja 1986–1994 ja 1998–2013. Hänellä on lisäksi ollut useita muita luottamus- ja asiantuntijatehtäviä. Teollisuusneuvoksen arvonimen Eela sai 1995. (ei-vapaa) (ei-vapaa) == Lähteet == Luokka:Suomalaiset yritysjohtajat Luokka:Suomalaiset yrittäjät Luokka:Vuonna 1936 syntyneet Luokka:Elävät henkilöt
Aivovammaliitto

Aivovammaliitto on vuonna 1992 perustettu suomalainen etujärjestö, joka edistää aivovammautuneiden ihmisten sekä heidän läheistensä suoriutumista ja yhdenvertaisuutta yhteiskunnassa. Aivovammaliittoon kuuluu 11 paikallista jäsenyhdistystä ja niillä on toimintaa noin 20:llä eri paikkakunnalla ympäri Suomea. Järjestö julkaisee neljä kertaa vuodessa ilmestyvää Aivoitus-lehteä. ==Lähteet== == Aiheesta muualla == * Aivovammaliiton kotisivut Luokka:Suomalaiset potilas- ja vammaisjärjestöt
Miisa Turunen

Miisa Turunen (s. 10. lokakuuta 2005) on suomalainen salibandyn pelaaja, pelipaikaltaan hyökkääjä. Hän on pelannut Suomen naisten maajoukkueessa lokakuun 2023 loppuun mennessä kuusi maaottelua, joissa hän on tehnyt kuusi maalia ja saanut viisi syöttöpistettä. Hän edustaa naisten F-liigassa lappeenrantalaista SaiPaa. Turunen aloitti liigauransa kaudella 2019–2020 lappeenrantalaisessa NST:ssä, josta seurafuusion myötä tuli SaiPa. Turunen on kauden 2022–2023 loppuun mennessä pelannut 80 liigan runkosarjaottelua, joissa hän on tehnyt 138 maalia ja antanut 80 maalisyöttöä. Kaudella 2022–2023 hän pelasi viisi pudotuspeliä, joissa hänen seitsemän tehopistettään tulivat neljästä maalista ja kolmesta syötöstä. Syyskuussa 2023 hän antoi SaiPan maalein 14–2 voittamassa liigaottelussa Welhoja vastaan yhdeksän maalisyöttöä, mikä on liigan uusi ennätys. Turunen saavutti alle 19-vuotiaiden MM- kilpailuissa pronssia vuonna 2022. Pronssiottelussa Sveitsiä vastaan hän teki kolme maalia ja antoi kaksi maalisyöttöä. Koko turnauksessa hän teki neljä maalia ja sai kuusi syöttöpistettä. Turunen saavutti naisten MM-kilpailuissa 2023 hopeaa. Singaporessa pelattujen MM-kilpailujen ensimmäisessä ottelussa Latviaa vastaan hän teki kolme maalia ja antoi kolme maalisyöttöä pelatessaan ykkösketjussa Oona ja Veera Kaupin kanssa. == Lähteet == Luokka:Suomalaiset salibandyn pelaajat Luokka:Vuonna 2005 syntyneet Luokka:Elävät henkilöt
Haplochromis obesus

Haplochromis obesus on kirjoahventen (Cichlidae) heimoon kuuluva harvinainen kalalaji. Laji on kotoperäinen Viktoriajärvessä, missä sitä on havaittu Keniassa ja Ugandassa. Kansainvälinen luonnonsuojeluliitto IUCN luokittelee lajin äärimmäisen uhanalaiseksi. Haplochromis obesus voi kasvaa 17 cm pitkäksi. Lajin uhanalaisuuteen vaikuttaa ennen kaikkea se, että niilinahven saalistaa tätä lajia. Myös risteytyminen muiden lajien kanssa on ongelma – veden samentumisen takia kalojen on vaikeampi tunnistaa kutupartnerin lajia ulkonäön perusteella. Kalastus vaikuttaa kantaan jonkun verran, vaikka tämä laji on lähinnä sivusaalista. == Lähteet == Luokka:Kirjoahvenet Luokka:Uhanalaiset kalat
Batagur

Batagur on Geoemydidae-heimoon kuuluva kilpikonnasuku. Batagur-suvun lajit ovat melko isokokooisia kilpikonnia, jotka elävät Aasiassa isoissa joissa. Ne kokoontuvat hiekkaisille jokitörmille munimaan, mistä paikallisten ihmisten on ollut helppo pyydystää aikuisia yksilöitä ja kerätä munia. Lisäksi jokien säännöstely vesivoimaa varten, hiekan käyttö ja kullankaivuu ovat tuhonneet niiden lisääntymispaikkoja. Kansainvälinen luonnonsuojeluliitto IUCN on luokitellut sukuun kuuluvat lajit äärimmäisen uhanalaisiksi ja vuonna 2018 arvioitiin että viisi lajia oli maailman 25 uhanalaisimman kilpikonnalajin joukossa. Kannan turvaamiseksi useita lajeja kasvatetaan valvotuissa oloissa tarhoissa ja suojelualueilla. == Lajeja == Sukuun kuuluu nykyisin kuusi lajia. Ennen nykyaikaisia fylogeenisia tutkimuksia ne oli jaettu useampaan sukuun. * Batagur affinis (Cantor, 1847) * Batagurkilpikonna Batagur baska (Gray, 1831) * Batagur borneoensis (Schlegel & Muller, 1844) * Batagur dhongoka (Gray, 1834) * Batagur kachuga (Gray, 1831) * Batagur trivittata (Dumeril & Bibron, 1835) == Lähteet == Luokka:Kilpikonnat
Salon yhteiskoulu

Salon yhteiskoulu voi viitata seuraaviin salolaisiin oppilaitoksiin: * Salon (suomalainen) yhteiskoulu (1897–1937), Salon yhteislyseon ja Hermannin lukion edeltäjä * Salon yhteiskoulu (1956–1976), Laurin lukion edeltäjä
Dioksolaani

Dioksolaani ((C2H6O2) eli 1,3-dioksolaani on heterosyklisiin asetaaleihin kuuluva orgaaninen yhdiste. Yhdistettä voidaan käyttää esimerkiksi liuottimena. == Ominaisuudet== Huoneenlämpötilassa dioksolaani on väritöntä nestemäistä ainetta. Yhdiste liukenee erittäin hyvin veteen, ja liukenee myös useisiin orgaanisiin liuottimiin kuten etanoliin, dietyylieetteriin ja asetoniin. Dioksolaani hydrolysoituu happojen vaikutuksesta etyleeniglykoliksi ja formaldehydiksi. Aine muodostaa melko helposti radikaaleja ja reagoi radikaali-initiaattoreiden läsnä ollessa alkylointireaktioilla. == Valmistus ja käyttö == Dioksolaania valmistetaan etyleeniglykolin ja formaldehydin reaktiolla. Reaktiota katalysoivat hapot, esimerkiksi p-tolueenisulfonihappo. Yhdiste tislataan veden kanssa atseotrooppisena seoksena ja erotetaan uuttamalla. Toinen tapa on etyleenioksidin ja formaldehydin reaktio.Matthew W. Forkner, John H. Robson, William M. Snellings, A. E. Martin, F. H. Murphy, T. E. Parsons, Brooke A. Albin, Lloyd M. Burgess & Grant Proulx:"Glycols", teoksessa Kirk-Othmer Encyclopedia of Chemical Technology, John Wiley & Sons, New York, 2022. : Dioksolaani liuottaa hyvin vahoja, öljyjä sekä useita polymeerejä ja sitä käytetään niiden liuottimena korvaamaan kloorattuja hiilivetyjä. Yhdistettä käytetään myös liuottimena litiumioniakuissa. Lewis- happojen katalysoimana dioksolaani reagoi aldehydien kanssa muodostaen polymeerejä, esimerkiksi polyoksimetyleeniä. == Lähteet == Luokka:Sykliset eetterit
Mauremys

Mauremys on Geoemydidae-heimoon kuuluva kilpikonnasuku. Kansainvälinen luonnonsuojeluliitto IUCN on luokitellut eräät sukuun kuuluvat lajit äärimmäisen uhanalaisiksi ja vuonna 2018 arvioitiin että kaksi lajia oli maailman 25 uhanalaisimman kilpikonnalajin joukossa. Niitä on pyydystetty etenkin aasialaisen lääketieteen tarpeisiin. Kannan turvaamiseksi kilpikonnia kasvatetaan valvotuissa oloissa tarhoissa ja suojelualueilla. == Lajeja == Suvussa on noin yhdeksän lajia. * Mauremys annamensis (Siebenrock, 1903) * Mauremys caspica (Gmelin, 1774) * Mauremys japonica (Temminck & Schlegel, 1835) * Mauremys leprosa (Schweigger, 1812) * Mauremys mutica (Cantor, 1842) * Mauremys nigricans (Gray, 1834) * Mauremys reevesii (Gray, 1831) * Mauremys rivulata (Valeciennes, 1833) * Mauremys sinensis (Gray, 1834) == Lähteet == Luokka:Kilpikonnat
Iisalmen yhteiskoulu

Iisalmen yhteiskoulu oli Iisalmessa vuosina 1896–1913 toiminut yksityinen oppikoulu. Koulu toimi 1896–1906 nimellä Iisalmen reali- ja porvarikoulu ja 1906–1913 nimellä Iisalmen suomalainen yhteiskoulu.Suomen yksityisten oppikoulujen digitaalinen matrikkeli : Iisalmen reali- ja porvarikoulu 1896-1906 Iisalmen suomalainen yhteiskoulu 1906-1913 Syyskuussa 1896 perustetun koulun omisti Iisalmen kaupunki. Koulu oli aluksi viisiluokkainen ja sai luvan laajentua 8-luokkaiseksi vuonna 1903. Viisi alinta luokkaa otettiin valtion haltuun 1913. Lukioluokat jatkoivat yksityisinä jatkoluokkina valtion keskikoulun yhteydessä aina vuoteen 1927 saakka, jolloin nekin otettiin valtion haltuun. Koulu sai ylioppilastutkinto-oikeuden vuonna 1907. Koulu aloitti toimintansa Regina Leinoselta vuokratussa talossa osoitteessa Kirkkopuistonkatu 17. Syksyllä 1897 koulu siirtyi leskirouva Hiltusen taloon Riistakatu 3:een. Koululle valmistui 1899 oma koulurakennus Pohjolankadulle. Tämä rakennus tuhoutui talvisodan aikana 17. helmikuuta 1940. Koulun toimintaa jatkoivat vuodesta 1914 Iisalmen keskikoulu, vuodesta 1927 lukioluokkien yhdistämisen jälkeen Iisalmen yhteislyseo, vuodesta 1949 Iisalmen lyseo, vuodesta 1970 Iisalmen yhteislyseo sekä peruskoulujärjestelmään siirtymisen jälkeen vuodesta 1974 Iisalmen peruskoulun yläaste ja Iisalmen lukio. == Koulun rehtorit == * 1896–1897 Tilda Mikkola * 1897–1902 Selim Ljungberg * 1902–1905 Santeri Lahdensuo * 1905–1906 K. A. Kylänen * 1906–1910 Harri Linnaniemi * 1909–1913 Veikko O. Pakarinen == Kirjallisuutta == * Katsaus koulun vaiheisiin, Iisalmen suomalaisen yhteiskoulun vuosikertomus 1912-1913, Iisalmi 1913 * E. Jylhävaara : Iisalmen Yhteislyseo 1896-1946, Iisalmen lyseo, Iisalmi 1947 * Oppia koulu kaikki, Iisalmen oppikoululaitos 100 vuotta; toimittanut Merja Ahtiainen, Iisalmen lukion 100-vuotistoimikunta, Iisalmi 1996 ISBN 952-90-7645-2 == Lähteet == Luokka:Entiset suomalaiset oppilaitokset Luokka:Iisalmen oppilaitokset
Issam Asinga

Issamade Asinga (s. 29. joulukuuta 2004 Atlanta, Yhdysvallat) on surinamelainen pikajuoksija. Hän juoksi 100 metrillä ensimmäisenä eteläamerikkalaisena alle kymmenen sekunnin vuonna 2023. Hänen ennätysaikansa 9,89 oli myös alle 20-vuotiaiden maailmanennätys, mutta hän menetti sen käryttyään dopingista. Hänen ennätysaikansa 200 metrillä on 19,97 huhtikuulta 2023. Hän voitti São Paulossa 2023 Etelä-Amerikan mestaruuden 100 ja 200 metrillä, mutta menetti mitalit käryttyään dopingista. Asinga syntyi Atlantassa, Yhdysvalloissa ja asui lapsuudessaan Sambiassa. Hänen surinamelainen isänsä Tommy Asinga kilpaili kolmissa olympialaisissa 800 metrin juoksussa ja sambialainen äitinsä Ngozi Mwanamwambwa kaksissa olympialaisissa muun muassa 400 metrin juoksussa. Asinga sai toukokuussa 2024 neljän vuoden kilpailukiellon dopingkäryn takia. Hänen kilpailun ulkopuolella heinäkuussa 2023 otetusta dopingnäytteestään löytyi GW1516:n aineenvaihduntatuotteita. Pitkän kilpailukiellon lisäksi hän menetti kaksi Etelä-Amerikan mestaruuskilpailuiden kultamitaliaan ja hänen maailmanennätystään ei ratifioitu.AIU Bans Suriname’s Asinga For Four Years. (pdf) Athletics Integrity Unit == Lähteet == Luokka:Surinamelaiset pikajuoksijat Luokka:Dopingrikkomuksesta tuomitut yleisurheilijat Luokka:Vuonna 2004 syntyneet Luokka:Elävät henkilöt
Salon suomalainen yhteiskoulu

Salon (suomalainen) yhteiskoulu oli Salossa vuosina 1897–1937 toiminut yksityinen oppikoulu.Suomen yksityisten oppikoulujen digitaalinen matrikkeli : Salon (suomalainen) yhteiskoulu 1897-1937 Syyskuussa 1897 perustetun koulun omisti Salon (suomalaisen) yhteiskoulun kannatusyhdistys. Koulu oli aluksi viisiluokkainen ja sai luvan laajentua 8-luokkaiseksi vuonna 1907. Koulu otettiin valtion haltuun 1937. Koulu sai oikeuden antaa keskikoulutodistuksia sekä ylioppilastutkinto-oikeuden vuonna 1922. Koulu aloitti toimintansa puuseppä Nyströmin talossa Itäisen siltakadun ja Sairashuoneenkadun kulmassa. Vuonna 1901 koulu siirtyi puuseppä Jalosen taloon Turuntien varrelle ja vuonna 1903 koululle valmistui oma koulutalo jota laajennettiin lisärakennuksella 1920. Koulun toimintaa jatkoivat vuodesta 1937 Salon yhteislyseo ja vuodesta 1976 Hermannin lukio. == Koulun rehtorit == * 1898–1901 Hanna Asp * 1901–1902 Elli Andersin * 1902–1905 Hanna Asp * 1905–1906 Elli Andersin * 1906–1908 Anna Lindgren-Guerillot * 1908–1910 Helmi Holsti * 1910–1921 Anna Paloniemi * 1921–1922 H. V. Linkonen * 1922–1925 August Tappura * 1925–1937 Toivo Nuotio == Kirjallisuutta == * Salon yhteiskoulu 1898-1923, Entiset oppilaat julkaisivat teoksen 25-vuotisen toiminnan muistoksi; toimituskunta E. I. Kallio, V. J. Kallio, A. K. Kivialho, Helsinki 1923 * Salon Yhteiskoulu - Salon Yhteislyseo 1898-1948; julkaisutoimikunta Reino Halkilahti ym. ; oppilasmatrikkelin painokuntoon laatinut Erkki Linnamaa, Salon yhteiskoulu, Turku 1950 * Salon yhteiskoulu-yhteislyseo, Hermannin yläaste ja lukio 1898-1988, Salon kaupunki, Salo 1988 * Vesa Vares : Hannasta Hermanniin, Salon yhteiskoulu Salon yhteislyseo Hermannin koulu 1898-1998, Hermannin koulun perinneyhdistys, Salo 1998 ISBN 952-91-0310-7 == Lähteet == Luokka:Entiset suomalaiset oppilaitokset Luokka:Salon oppilaitokset
Bolungarvík

Bolungarvík (virallisesti Bolungarvíkurkaupstaður) on pieni kaupunki Islannissa. Se on Länsivuonojen sekä pohjoisin että toiseksi suurin kaupunki. Kaupungissa asui 1 100 ihmistä vuonna 2022. Kaupungissa harjoitetaan hyvin paljon kalastusta ja sen suosituin turistikohde on vanhasta kalastajavartiosta kertova Ósvör-museo. Toinen suosittu turistikohde on Bolafjall-vuoren huippu, joka tarjoaa näkymät kaupungille. == Lähteet == Luokka:Islannin kaupungit
Hólarin yliopisto

Hólarin yliopisto (, ) on Islannissa Hólarin kunnassa sijaitseva yliopisto, joka perustettiin vuonna 1882. Yliopisto sai vuonna 2003 tutkintojen myöntämisvaltuudet ja nykyisen nimensä 2007. Laitos tunnetaan kansainvälisesti hevostieteen, vesiviljelyn sekä vesibiologian aloilta. == Lähteet == Luokka:Islannin yliopistot
Toivo Nuotio

Toivo Oskar Teodor Nuotio (9. marraskuuta 1888 Sääksmäki – 10. heinäkuuta 1962) oli suomalainen rehtori.Päivästä päivään. 50 v. täyttää..., Helsingin Sanomat, 09.11.1938, nro 303, s. 6, Kansalliskirjaston digitaaliset aineistot50-vuotias, Karjala, 09.11.1938, nro 303, s. 3, Kansalliskirjaston digitaaliset aineistotRehtori Toivo Nuotio, Turun Sanomat, 09.11.1938, nro 303, s. 6, Kansalliskirjaston digitaaliset aineistotGeni.com : Kuva Toivo O. T. Nuotion hautakivestäTilastollisen päätoimiston tilastoarkisto (KA) > K TILASTOASIAKIRJAT > K03 Terveys- ja kuolemansyytilastot > K03A Kuolemansyytilastot > K03Ab Luettelot kuolleista > K03Ab:494 Aakkosellinen luettelo koko maan kuolleista, A-Ö, A-Ö (1962-1962): Tiedosto 478 Sääksmäellä kanttorin poikana syntynyt Toivo Nuotio pääsi ylioppilaaksi Hämeenlinnan klassillisesta lyseosta 1908 ja valmistui filosofian kandidaatiksi ja maisteriksi 1916. Nuotio oli aluksi opettajana Lahden yhteiskoulussa ja tyttökoulussa 1916–1917 ja sijaisopettajana Porvoon, Tyrvään ja Kouvolan yhteiskouluissa 1918–1921. Vuodesta 1924 lähtien hän oli Salon yhteiskoulussa historian ja osaksi suomenkielen opettajana sekä vuodesta 1925 alkaen koulun rehtorina. Kun Salon yhteiskoulu siirtyi valtion haltuun 1937 Nuotio jatkoi Salon yhteislyseon rehtorina sekä historian ja yhteiskuntaopin vanhempana lehtorina. Nuotio oli Salon kauppalanvaltuuston jäsenenä vuodesta 1930 alkaen ja oli valtuuston puheenjohtajana 1934. Hän oli edistyspuolueen ehdokkaana vuoden 1939 eduskuntavaaleissa, mutta ei tullut valituksi. Nuotio oli Varsinais-Suomen Historiankirjoitusyhdistyksen valtuuskunnan jäsen. Hän teki muutamia opintomatkoja ulkomaille, harjoitti Venäjällä kieliopintoja yliopiston myöntämällä apurahalla ja julkaisi kulttuurihistoriallisia kuvauksia, muun muassa nimellä Elämää Sääksmäellä 1700-luvulla. Opiskeluaikanaan Nuotio kuului Ylioppilaskunnan Laulajiin ja myöhemmin hän oli mukana muun muassa Salon kirkkokuorossa ja mieskuorossa. Suomen sisällissodan aikana Nuotio oli mukana Porvoon suojeluskunnassa ja myöhemmin hän oli jäsenenä Salo-Uskelan suojeluskunnassa.Edistyspuolueen edustajaehdokkaita puhuttelemassa heidän kotoisessa elämänpiirissään. Monitoiminen rehtori hallitsee taitavasti kouluaan, työskentelee verstaassa ja pilkkoo puita Shaw'n tapaan sekä viillettää vesillä "peräprutkullaan", Turun Sanomat, 27.06.1939, nro 168, s. 5, Kansalliskirjaston digitaaliset aineistot == Lähteet == Luokka: Suomen koulujen rehtorit Luokka:Salon kaupunginvaltuutetut Luokka:Suomen sisällissodan valkoiset Luokka: Vuonna 1888 syntyneet Luokka: Vuonna 1962 kuolleet
Martti Ahvenainen

Martti Ahvenainen (s. 31. maaliskuuta 1941) on suomalainen pastori, tietokirjailija ja helluntaisaarnaaja, joka on kirjoittanut useita tietokirjoja. Niissä hän on käsitellyt muun ohessa islamia kristillisestä näkökulmasta. Kirja Kristinusko ja islam on kirjoitettu ajatellen lähetystyötä muslimien keskuudessa.Ahvenainen 2017, s. 10. == Kirjoja == * * * * * * * * * == Lähteet == Luokka:Suomalaiset helluntailaiset pastorit Luokka:Vuonna 1941 syntyneet Luokka:Elävät henkilöt
Ludolf Bargum

Ludolf Bargum (16. heinäkuuta 1873 Wietmarschen, Saksan keisarikunta – 9. joulukuuta 1938 Helsinki) oli saksalaissyntyinen suomalaisen Oy Algol Ab:n toimitusjohtaja.Johtaja Ludolf Bargum kuollut, Ilta-Sanomat, 09.12.1938, nro 285, s. 2, Kansalliskirjaston digitaaliset aineistotKuolinilmoitus, Uusi Suomi, 10.12.1938, nro 333, s. 4, Kansalliskirjaston digitaaliset aineistotDirektör Ludolf Bargum, Suomen paperi- ja puutavaralehti : Suomen paperi-insinöörien yhdistyksen äänenkannattaja, 15.12.1938, nro 23, s. 32, Kansalliskirjaston digitaaliset aineistotKuolleita. Ludolf Bargum, Kauppalehti, 09.12.1938, nro 283, s. 2, Kansalliskirjaston digitaaliset aineistot Bargum kävi koulunsa Langenbergissä Saksassa ja oli sitten työssä eri liikkeissä Saksassa hankkien perusteelliset tiedot kaupan alasta. Bargum tuli Oy Algol Ab:n edeltäjän toiminimi Alb. Goldbeck-Löwen palvelukseen Helsinkiin 1899 ja hänestä tuli liikkeen johtokunnan jäsen 1914. Bargum joutui poistumaan Suomesta ensimmäisen maailmansodan puhjettua 1914. Hän siirtyi Tukholmaan yhdessä Algolin perustajan Albert Goldbeck-Löwen kanssa ja he perustivat sinne tuontiliikkeen. Sodan päätyttyä Bargum palasi vuonna 1919 Suomeen Algolin palvelukseen ja oli Algolin toimitusjohtajana vuodesta 1932 lähtien. Bargum oli saksalaisen kauppakamarin puheenjohtajana 1930–1934 ja oli mukana saksalaisen hyväntekeväisyysyhdistyksen johdossa. Ludolf Bargum oli naimisissa Annie Gertrude Cablen kanssa. Heidän poikansa oli opettaja, rehtori, Oy Algol Ab:n toimitusjohtaja ja kauppaneuvos Eric Bargum.Kuka kukin on 1954 : Ludolf Eric Wilhelm Bargum Ludolf Bargum kuoli sydänkohtaukseen 65-vuotiaana joulukuussa 1938. Hänet on haudattu Hietaniemen hautausmaalle.Hautahaku : Bargum Ludolf == Lähteet == Luokka: Suomalaiset yritysjohtajat Luokka:Suomensaksalaiset henkilöt Luokka: Vuonna 1873 syntyneet Luokka: Vuonna 1938 kuolleet
Helluntaiherätys Islannissa

Islantilaiseen helluntaiherätykseen kuului vuonna 2006 noin 4 000 jäsentä.Alvarsson 2011, s. 38 == Historia == Helluntaiherätyksen edeltäjä saapui Islantiin vuonna 1918 islantialais-amerikkalaisten toimesta.Alvarsson 2011, s. 26 Vuonna 1920 varsinainen helluntaiherätys vahvistui Islannin Vestmannasaarten kalastusyhteisössä. Tämä liikehdintä oli seurausta ruotsalaisen Göteborgin Salem-seurakunnan lähetyssaarnaajien Signe Aasbön ja Erik Aasbön toiminnasta. Syksyllä 1920 alueella esiintyi herätystä, joka herätti paikallisissa myös hämmennystä.Alvarsson 2011, s. 27 Vuonna 1924 Aasbösit palasivat kotiin Ruotsiin paikallisen vastarinnan vuoksi. Heidän tilallaan työtä jatkoi Herbert Larsson, joka myöhemmin aloitti helluntaityön myös Färsaarilla. Vuonna 1925 työtä jatkoivat Nils Ramselius ja Gyda Ramselius, joiden työn kautta helluntailaisuus vakiintui Islannissa.Alvarsson 2011, s. 28 1970-luvulla karismaattinen uudistus vaikutti myös Ilsannissa. Helluntailiikkeen sisällä konfliktit johtivat uusiin ryhmiin. Tämän seurauksena kaksi ryhmää, Vegurinn ja Krossinn, kehittyivät itsenäisiksi kirkoiksi. Karismaattinen uudistus vaikutti myös Islannin kansalliskirkon nuorisotyöhön, jonka piirissä Missionuoret pysyi uskollisena luterilaiselle tunnustukselle.Alvarsson 2011, s. 33 == Katso myös == * Kristinusko Islannissa * Helluntaiherätys == Lähteet == * === Viitteet === Islanti Luokka:Kristinusko Islannissa
Helluntaiherätys Yhdistyneessä kuningaskunnassa

Brittiläinen helluntaiherätys on monipuolinen ja suosittu kristillinen liike Yhdistyneessä kuningaskunnassa. 1950-luvulle saakka brittiläinen helluntaiherätys muodostui pääosin kolmesta liikkeestä: Apostolisesta kirkosta, Elim Pentecostal Churchista ja Assemblies of Godista. Vuuonna 2009 Apostoliseen kirkkoon kuului 110 seurakuntaa, Elimiin yli 500 seurakuntaa ja Assemblies of Godiin yli 600 seurakuntaa. Tarkkaa lukua helluntailaisten lukumäärästä Yhdistyneessä kuningaskunnassa ei ole, mutta näihin liikkeisiin on arvioitu kuuluvan noin 150 000 ihmistä.Hudson 2011, s. 41 == Historia == Britannian helluntailaisuus sai alkunsa 1900-luvun alussa, jolloin uskonnolliset ideat kulkeutuivat Atlantin yli Amerikasta Isoon-Britanniaan. Erityisesti Alexander Boddy, anglikaaninen pappi, oli merkittävä hahmo Britannian helluntailiikkeen varhaisvaiheissa. Hän oli kiinnostunut uskonnollisista herätyksistä ja pyrki tuomaan helluntailaisen liikkeen opetukset osaksi brittiläistä uskonnollista maisemaa.Hudson 2011, s. 42–43 === Helluntaialaisuuden kehitys ja kasvu === Helluntailaisuus syntyi Britanniassa osana laajempaa uskonnollista ja yhteiskunnallista murrosta. Vuonna 1907 Oslosta kuuluneet kertomukset kielillä puhumisesta ja uudesta hengellisestä energiasta innostivat Boddyä matkustamaan Norjaan, ja tämä tapaus vahvisti hänen asemaansa brittiläisen helluntailiikkeen johtohahmona. Vuonna 1921, kun William Burton, eräs varhaisista helluntailähetyssaarnaajista Afrikassa, alkoi toimia eri pienten helluntairyhmien välisen yhtenäisyyden lisäämiseksi. Britannian helluntailiikkeen merkittävä kasvu tapahtui 1900-luvun ensimmäisinä vuosikymmeninä, jolloin se levittäytyi eri puolille maata perustaen uusia seurakuntia. Liike korosti henkilökohtaista uskonkokemusta ja Pyhän Hengen voimaa. Vuoteen 2009 mennessä Elim-kirkko oli kasvanut yli 500 seurakunnan verkostoksi ja Assemblies of Godilla oli yli 600 seurakuntaa. === 1960-luvun karismaattinen uudistus === 1960-luvulla alkoi karismaattinen uudistus, joka vaikutti voimakkaasti myös helluntailiikkeeseen. Uudistus alkoi Yhdysvalloista ja levisi nopeasti Britanniassa, tuoden mukanaan uusia tapoja kokea ja harjoittaa uskoa.Hudson 2011, s. 53 === 2000-luku: Helluntailiike nykypäivänä === 2000-luvulle tultaessa brittiläinen helluntailaisuus oli kokenut monia muutoksia ja haasteita. Erityisesti afrikkalaisen diasporan myötä brittiläiseen helluntailaisuuteen on tullut uusia vaikutteita, jotka ovat muokanneet liikkeen ilmettä ja toimintatapoja. == Katso myös == * Kristinusko Yhdistyneessä kuningaskunnassa * Helluntaiherätys == Lähteet == * === Viitteet === *
Dansk Melodi Grand Prix 1979

Dansk Melodi Grand Prix 1979 oli Tankassa järjestetty laulukilpailu, jossa valittiin Tanskan edustaja Eurovision laulukilpailuun 1979. 17 kappaleen välinen kilpailu käytiin 3. helmikuuta Tanskan yleisradioyhtiö DR:n studiosa Kööpenhaminassa. Voittajan valitsivat kahdeksan ympäri Tanskaa kokoontunutta alueraatia, joista kukin pisteytti mielestään kymmenen parasta kappaletta Eurovision laulukilpailusta tutulla pisteytyskaavalla 12-10-8-7-6-5-4-3-2-1. Äänestys päättyi kuitenkin tasapeliin, joten kahden eniten pisteitä saaneen kesken järjestettiin uusintaäänestys, jossa kilpailun voittajaksi äänestettiin Tommy Seebach kappaleella "Disco Tango" ==Tulos== Numero Artisti Kappale Lauluntekijä(t) Pisteet Sija Ensimmäinen kierros Uusintaäänestys 1 Pia Dalsgaard & Thorstein Thomsen "Maja og bruttonationalproduktet" Thorstein Thomsen 19 — 9 2 Rasmus Lyberth "Faders bøn" Rasmus Lyberth 7 — 11 3 Allan Mortensen "Møllesangen" Lasse Lunderskov, Peder Kragerup 13 — 10 4 Pierre Dørge "Motorvej'n" Hanne Rømer, Djorn Juni 0 — 15 5 Jannie Høeg "Du er min melodi" Michael Elo, Mogens Thomsen 1 — 13 6 Olsen Brothers "Dans, dans, dans" Jørgen Olsen 32 — 8 7 Grethe Ingmann & Bjarne Liller "Alt er skønt" Leif Pedersen, Bjarne Liller 82 36 2 8 Tamra Rosanes "Fairplay" Nils Tuxen, Henrik H. Lund, Tamra Rosanes 2 — 12 9 Tommy Seebach "Disco Tango" Tommy Seebach, Keld Heick 82 51 1 10 Mona Larsen "En underlig samba" Ole Kock Hansen, Ida Bjørn Nielsen 0 — 15 11 Mabel "Saturday Show" Mabel 39 — 5 12 Lecia & Lucienne "Dit liv, mit liv" Ralph Levitan, Fini Jaworski 37 — 7 13 Pia Rosenbaum & Ina Rosenbaum "Smil over Strøget" Simon Rosenbaum 38 — 6 14 Nis P Jørgensen "Eja, eja" Nis P. Jørgensen 1 — 13 15 Kim Larsen "Ud i det blå" Kim Larsen 56 — 3 16 Anette Toft "Hold fast" Karsten Vogel 0 — 15 17 Annika Hoydal "Bølgen" Annika Hoydal, Gunnar Hoydal 55 — 4 Pistetaulukko Numero Kappale Rønne Aalborg Næstved Aabenraa Kööpenhamina Holstebro Odense Aarhus Yht. 1 "Maja & bruttonationalproduktet" 1 3 5 2 2 6 19 2 "Faders bøn" 4 3 7 3 "Møllesangen" 2 4 2 2 1 2 13 4 "Motorvej'n" 0 5 "Du er min melodi" 1 1 6 "Dans-dans-dans" 6 7 3 3 5 6 2 32 7 "Alt er skønt" 12 12 10 8 8 10 12 10 82 8 "Fairplay" 1 1 2 9 "Disco Tango" 8 10 8 12 12 12 8 12 82 10 "En underlig samba" 0 11 "Saturday Show" 5 4 4 5 6 10 5 39 12 "Dit liv, mit liv" 7 6 1 5 7 4 4 3 37 13 "Smil over Strøget" 4 2 6 7 3 1 7 8 38 14 "Eja, eja" 1 1 15 "Ud i det blå" 10 8 7 10 6 8 3 4 56 16 "Hold fast" 0 17 "Bølgen" 3 5 12 6 10 7 5 7 55 ==Lähteet== * *https://www.hesselholdt.dk/03-dk/gamle/1979.html *http://natfinals.50webs.com/70s_80s/Denmark1979.html ==Aiheesta muualla== *Koko karsintafinaali DR:n sivuilla Luokka:Eurovision laulukilpailu 1979 Luokka:Dansk Melodi Grand Prix